CRNA GORA

GLAVNI GRAD-PODGORICA

**Komisija za sprovođenje postupka davanja**

**na korišćenje bez naknade**

**montažnih objekata privremenog karaktera**

**(kućica) za potrebe organizacije**

**novogodišnjeg praznika 2021/2022**

Broj: 01-018/21-10087

Podgorica, 21. oktobar 2021. godine

Komsija za sprovođenje postupka davanja na korišćenje bez naknade montažnih objekata privremenog karaktera (kućica) za potrebe organizacije novogodišnjeg praznika 2021/2022 (u daljem tekstu: Komisija), obrazovana Rješenjem gradonačelnika broj: 01-018/21-9185 od 24. septembra 2021. godine, raspisuje

**KONKURS**

**ZA DAVANJE NA KORIŠĆENJE BEZ NAKNADE MONTAŽNIH OBJEKATA PRIVREMENOG KARAKTERA (KUĆICA) ZA POTREBE ORGANIZACIJE NOVOGODIŠNJEG PRAZNIKA 2021-2022**

**I-**Pozivaju se preduzetnici i privredna društva (u daljem tekstu: privredni subjekti) sa sjedištem na teritoriji Glavnog grada, da dostave svoje prijave na ovaj konkurs.

**II-**Montažni objekti privremenog karaktera (kućice) daju se na korišćenje privrednim subjektima za potrebe organizacije Novogodišnjeg praznika 2021-2022, a u skladu sa djelatnostima koje doprinose ostvarivanju utvrđenih ciljeva u strateškim dokumentima, programima i planovima Glavnog grada (prioritetne oblasti), a kojima se naročito:

-podstiče ekonomski razvoj Glavnog grada;

-stvaraju uslovi i podstiče razvoj turizma i

-doprinosi afirmaciji i valorizaciji kulturnog potencijala, tradicije i kulturne posebnosti Glavnog grada.

**III-**Glavni grad daje na korišćenje 40 montažnih objekata privremenog karaktera (kućice), 4 kućice dimenzija (2.800cm x 1.800cm) i 36 kućica dimenzija (1.400cm x 1.800cm), na period od 15. novembra 2021. godine do 15. januara 2022. godine.

**IV-**Komisija određuje poziciju montažnog objekta privremenog karaktera (kućice) na Trgu nezavisnosti u skladu sa elaboratom koji donosi gradonačelnik Glavnog grada. Sekretarijat za komunalne poslove odobriće postavljanje montažnih objekata privremenog karaktera (kućica) u skladu sa elaboratom, bez naknade.

**V**-Prijave na ovaj konkurs mogu se podnijeti **u roku od 10 dana** od dana njegovog objavljivanja.

**VI-** U zapečaćenoj koverti, preduzetnici prilažu:

1.prijavu (Obrazac 1);

2.ovjerenu kopiju lične karte;

3.potvrdu Uprave prihoda i carina i Uprave lokalnih javnih prihoda o urednom izmirivanju poreza i doprinosa koja nije starija od 30 dana;

4.kopiju ugovora o radu sa pripadnikom socijalno marginalizovane grupe (ukoliko isti posjeduje);

5.posebne reference i nagrade (ukoliko iste posjeduje);

6.prijedlog pratećih kreativnih programa;

7.dokaz o obavljanju privredne djelatnosti;

8.dokaz da je sproveo postupak fiskalizacije u skladu sa Zakonom o fiskalizaciji u prometu proizvoda i usluga;

9.ovjerenu izjavu o drugim pomoćima male vrijednosti (de minimis pomoćima) koje je preduzetnik primio tokom ove i u prethodne dvije godine.

U zapečaćenoj koverti, privredno društvo prilaže:

1.prijavu (Obrazac 1);

2.original ili ovjerena fotokopija rješenja o upisu krajnjeg korisnika u CRPS;

3.original ili ovjerena fotokopija rješenja o registraciji za PDV ako je krajnji korisnik obveznik PDV-a;

4.potvrdu Uprave prihoda i carina i Uprave lokalnih javnih prihoda o urednom izmirivanju poreza i doprinosa koja nije starija od 30 dana;

5.odgovarajući obrazac za posljednji mjesec uplate poreza i doprinosa za zaposlene ovjeren od Uprave prihoda i carina, kao dokaz o broju zaposlenih;

6.kopiju ugovora o radu sa pripadnikom socijalno marginalizovane grupe (ukoliko isti posjeduje);

7.prijedlog pratećih kreativnih programa;

8.posebne reference i nagrade (ukoliko iste posjeduje);

9. dokaz da je sprovelo postupak fiskalizacije u skladu sa Zakonom o fiskalizaciji u prometu proizvoda i usluga;

10. ovjerenu izjava o drugim pomoćima male vrijednosti (de minimis pomoćima) koje je privredno društvo primilo tokom ove i u prethodne dvije godine.

Po službenoj dužnosti Komisija pribavlja potvrdu o neosuđivanosti za krivična djela protiv privrede i krivična djela protiv imovine.

**VII-Aktivnosti koje se neće podržati su**:

* Aktivnosti koje su u nadležnosti ili odgovornosti Vlade Crne Gore, kao što je formalno obrazovanje, formalna zdravstvena zaštita i sl;
* Aktivnost koja se smatra nezakonitom ili štetnom po okolinu i opasnom za ljudsko zdravlje: igre na sreću, duvan, alkoholna pića (izuzev proizvodnje vina i voćnih rakija);
* Nemoralne i nelegalne aktivnosti.

**VIII-**Komisijasprovodi postupak po ovom konkursu u skladu sa Poslovnikom o radu broj: 01-018/21-10086 od 20. oktobra 2021. godine.

Komisija donosi rang listu, rukovodeći se ocjenom prijava, na osnovu sljedećih kriterijuma:

-vezanost prijave za prioritetne oblasti;

-reference i nagrade;

-prednost imaju privredni subjekti kod kojih je zapošljeno lice iz socijalno marginalizovanih grupa i

-prijedlog pratećih kreativnih programa.

 **IX-**Na rang listu može se uložiti prigovor u roku od tri dana od dana njenog objavljivanja na sajtu Glavnog grada. Odluka Komisije po prigovoru je konačna i objavljuje se na internet stranici Glavnog grada (<https://podgorica.me>). Na osnovu konačne rang liste gradonačelnik Glavnog grada donosi zaključak o izboru i zaključuje ugovor sa odabranim učesnicima. Realizaciju zaključenog ugovora prati Komisija.

**X-**Prijava na ovaj konkurs podnosi se na propisanom obrascu, sa neophodnom dokumentacijom u zapečaćenoj koverti, sa naznakom: “Prijava na Konkurs za davanje na korišćenje bez naknade montažnih objekata privremenog karaktera (kućica) za potrebe organizacije Novogodišnjeg praznika 2021/2022–ne otvaraj” i predaje se na adresu: Njegoševa ulica broj 20, Podgorica, zaključno sa  **01. novembrom 2021. godine.**

**XI-**Neblagovremenu dokumentaciju Komisija vraća pošaljiocu neotvorenu.

Komisija otvara blagovremeno podnijete zapečaćene koverte na prvoj sjednici nakon isteka roka za podnošenje prijava. Ako utvrdi da privredni subjekat nije dostavio svu dokumentaciju propisanu tačkom VI ovog konkursa, Komisija poziva privredni subjekat da nedostatak otkloni u roku od tri dana od dana prijema poziva. Ukoliko društvo/preduzetnik nedostatak ne otkloni u ostavljenom roku, Komisija će zahtjev odbiti.

**XII-**Informacije o svim pitanjima od značaja za učešće na Konkursu mogu se dobiti svakog radnog dana na telefon: 020/665-041 i/ili e-mail: edina.serhatlic@podgorica.me.

**XIII**-Ovaj konkurs objaviće se na internet stranici Glavnog grada (https://podgorica.me) i u jednom dnevnom štampanom mediju koji izlazi na teritoriji Crne Gore.

**PREDSJEDNICA KOMISIJE,**

 **Ivona Međedović**